Valdís Þóra Jónsdóttir Íslandsmeistari í golfi frá Akranesi og Björgvin Sigurbersson sigruðu á fyrsta mótinu í Eimskipsmótaröðinni sem fram fór í Vestmannaeyjum um helgina . Valdís lenti í vandræðum í fyrri hluta keppninnar , á áttundu brautinni en bætti það upp með mjög góðum leik á seinni níu holunum . Hún lenti í hörkukeppni við Ólafíu Þórunni Kristinsdóttur úr GR og munaði aðeins einu höggi á þeim í lokin . Valdís Þóra sagði í spjalli við Kylfing.is vera sátt við sigurinn en mjög ósátt með hvernig hún var að leika á fyrri níu holurnar . „ Ég lenti í glompunni fyrir framan flötina og var ákveðin í að koma boltanum inn á flöt . Það tókst þó ekki betur en svo að ég skallaði boltann inn í miðjan Herjólfsdal . Ég var svo bara í einhverju pati . Ég var ákveðin í að bæta mig á seinni níu holunum , “ sagði Valdís sem gerði það heldur betur og lék seinni níu holurnar á einu höggi yfir pari .